**ΕΝΑΡΞΗ ΠΡΑΚΤΙΚΗΣ ΑΣΚΗΣΗΣ**

Επισημαίνεται στους καταρτιζομένους που ενδιαφέρονται να ξεκινήσουν την πρακτική τους άσκηση ότι οφείλουν να καταθέτουν στη Σ.Α.Ε.Κ. φοίτησης τα παρακάτω έντυπα:

1. Αίτηση για έναρξη πρακτικής (συνημμένα υποβάλλονται: Φωτοτυπία ταυτότητας, Βεβαίωση ΑΜΚΑ, Βεβαίωση απόδοσης ΑΦΜ, Βεβαίωση ΑΜΑ)
2. Υπεύθυνη δήλωση 1 ασκούμενου
3. Υπεύθυνη δήλωση 2 ασκούμενου (αυτή που ανταποκρίνεται στην ασφαλιστική του κατάσταση)

Στον εργοδότη δίνονται τα έντυπα:

1. Βεβαίωση εργοδότη
2. Υπεύθυνη δήλωση εργοδότη
3. Στοιχεία εργοδότη
4. Συμφωνητικό πρακτικής άσκησης καταρτιζομένου (υποβάλλεται σε τρία αντίτυπα, υπογράφεται από εργοδότη και καταρτιζόμενο, σφραγίζεται από τον εργοδότη και στο τέλος υπογράφεται και σφραγίζεται από το Διευθυντή στη Σ.Α.Ε.Κ. φοίτησης)

\*Αφού συμπληρωθούν από τον εργοδότη, κατατίθενται από τον καταρτιζόμενο στη Σ.Α.Ε.Κ. φοίτησης και ο Διευθυντής εκδίδει **εγκριτική απόφαση**, η οποία αποστέλλεται στο mail και του καταρτιζόμενου και του εργοδότη.

\*Ο εργοδότης έχει υποχρέωση να καταχωρίσει τον καταρτιζόμενο στο Π.Σ. «ΕΡΓΑΝΗ» και να στείλει στη Σ.Α.Ε.Κ. το έντυπο Ε3.5 (Έντυπο αναγγελίας έναρξης/μεταβολών πρακτικής άσκησης σπουδαστών/φοιτητών).

**ΑΠΑΛΛΑΓΗ ΑΠΟ Π.Α. ΛΟΓΩ ΕΝΣΗΜΩΝ**

Οι καταρτιζόμενοι των Σ.Α.Ε.Κ. που έχουν συμπληρώσει τουλάχιστον 120 ημερομίσθια στην ειδικότητα που εγγράφονται, εφόσον το επιθυμούν, απαλλάσσονται από την υποχρέωση να πραγματοποιήσουν πρακτική άσκηση (βάσει του Κανονισμού Λειτουργίας, ο οποίος δημοσιεύθηκε στο ΦΕΚ 5837/τ. Β’/15-12-2021).

Η διαδικασία απαλλαγής από την Πρακτική Άσκηση προϋποθέτει ο ενδιαφερόμενος να υποβάλει στη Σ.Α.Ε.Κ. φοίτησης τα ακόλουθα δικαιολογητικά:

1. Αίτηση απαλλαγής από την Πρακτική Άσκηση
2. Υπεύθυνη δήλωση για την προσκόμιση των απαιτούμενων ενσήμων
3. Βεβαίωση εργοδότη που να προσδιορίζει το είδος (ειδικότητα και αντικείμενο απασχόλησης) και τη χρονική διάρκεια της εργασίας
4. Λογαριασμός ασφάλισης και Βεβαίωση προϋπηρεσίας (από e-ΕΦΚΑ)